Pondicherium
Pondicherium (scriptura Devanagari पॉन्डिचेरी Pāṇḍicerī, sed Tamulice புதுச்சேரி Putuccēri), olim colonia Francica, est urbs Indiae et caput homonymi Unionis territorii in quo comprehenduntur aliae tres antiquae coloniae, scilicet Mahe, Yanama et Karaikala. Lingua cotidiana est Tamulica. A Pondicherio fere 3 km distat situs archaeologicus Arikamedu. Urbs fuit et emporium, inter saecula II a.C.n. et II p.C.n. florens et a mercatoribus Graecoromanis frequentata, in Periplo maris Erythraei nomine Poduca referta, cui nomen hodiernum Putuccēri adpropinquare licet.